দোলপূর্ণিমার আকাশে ব্লাড মুন! রক্তবর্ণ হয়ে উঠল চাঁদ! দেখুন ছবি

ওয়েব ডেস্ক: চলছে পূর্ণগ্রাস চন্দ্রগ্রহণ (Lunar Eclipse)। আকাশে উঠেছে রক্তবর্ণ চাঁদ। এই বিরল মজাজাগতিক ঘটনাকে ঘিরে গোটা বিশ্বজুড়ে উৎসাহ তুঙ্গে। এশিয়ার আকাশে যখন গ্রহণ এই মুহূর্তে শেষ পর্যায়ে, আমেরিকার অধিকাংশ অঞ্চলে ইতিমধ্যেই শেষ হয়ে গিয়েছে এই দৃশ্য। ভারতীয় সময় বিকেল প্রায় ৫.৪৫ নাগাদ ‘ব্লাড মুন’-এর (Blood Moon) পূর্ণগ্রাস পর্ব শেষ হয়।

বর্তমানে চাঁদ পৃথিবীর ছায়া থেকে ধীরে ধীরে বেরিয়ে আসার আংশিক পর্যায়ে রয়েছে। মঙ্গলবার শহর কলকাতায় চাঁদ ওঠে বিকেল ৫টা ৩৮ মিনিট থেকে ৫টা ৪০ মিনিটের মধ্যে। অন্যদিকে, ভারতীয় সময় অনুযায়ী পূর্ণগ্রাস গ্রহণ শেষ হয় বিকেল ৫টা ৩৩ মিনিটে। ফলে কলকাতাবাসী যখন দিগন্তরেখা থেকে চাঁদকে উঠতে দেখলেও পূর্ণগ্রাস দেখতে পায়নি।

আরও পড়ুন: থরথর করে কাঁপছে মাটি! ইরানজুড়ে ভূমিকম্প নাকি আমেরিকার ‘সিসমিক’ অ্যাটাক?

তবে কলকাতায় যখন থেকে চাঁদ দেখা গিয়েছে, তখনও চাঁদের প্রায় ৯১ শতাংশ অংশ লাল আভায় মোড়া ছিল, জ্যোতির্বিজ্ঞানের ভাষায় যাকে ‘ব্লাড মুন’ বলা হয়। এ যে কতটা অনন্য সৌন্দর্য, তা যাঁরা দেখেছেন, তাঁরা ঠিকই বুঝে গিয়েছেন। এই সময় চাঁদের ৯ শতাংশ অংশ থাকবে কিছুটা আবছা হলুদ রঙে ঢাকা ছিল, যা চাঁদকে আরও অনন্য করে তুলেছিল।